|  |  |  |
| --- | --- | --- |
|  | សហធនរដ្ឋ Massachusetts ការិយាល័យប្រតិបត្តិ​នៃ​សេវាសុខាភិបាល និងមនុស្សនាយកដ្ធាន​សេវាអភិវឌ្ឍ500 Harrison AvenueBoston, MA 02118 | |
| **Charles D. Baker**  **អភិបាល​**  **Karyn E. Polito**  **អភិបាលរង​** |  | **លេខា Marylou Sudders**  **Jane F. Ryder**  **ស្នងការ**  **(617) 727-5608**  **លេខទូរសព្ទ​ជាវីដេអូរបស់ DDS៖ (857) 366-4179** |

*ជូនចំពោះ៖ បុគ្គល និងគ្រួសារ DDS*

*ពី៖ ស្នងការ​ Jane F. Ryder*

*កាលបរិច្ឆេទ៖ 5/22/2020*

*ប្រធានបទ៖ ការធ្វើបច្ចុប្បន្នភាពអំពីវីរុសកូរ៉ូណាសម្រាប់បុគ្គល និងគ្រួសារ*

ជូនចំពោះ​សហគមន៍ DDS៖

រឿងរ៉ាវជាច្រើនបានកើតឡើងក្នុងរយៈប៉ុន្មានសប្តាហ៍ចាប់តាំងពីការផ្ញើសារចុងក្រោយរបស់ខ្ញុំ។ ខ្ញុំសូមផ្តល់ព័ត៌មានបច្ចុប្បន្នភាពអំពីការឆ្លើយតបរបស់ក្រសួងសេវាអភិវឌ្ឍ (DDS) ចំពោះជម្ងឺCOVID-19 គិតត្រឹមថ្ងៃសុក្រ ទី 22 ខែឧសភា។

តាមក្រុមអ្នកជំនាញបានព្យាករណ៍ថារដ្ឋ Massachusetts មានការកើនឡើងនូវករណីវិជ្ជមាននៃជំងឺ COVID-19។ យើងបានជួបប្រទះនូវការកើនឡើងគ្រប់កម្មវិធីរបស់យើងហើយយើងបានចូលរួមកាន់ទុក្ខចំពោះការបាត់បង់ជីវិតមនុស្សនៅក្នុងសហគមន៍របស់យើង - បុគ្គលដែលយើងបម្រើ មិត្តរួមការងារ សហការី មិត្តភ័ក្តិ និងគ្រួសារនានា។

ឥឡូវបន្ទាប់ពីរយៈពេលជាងពីរខែនៃការស្នាក់នៅក្នុងផ្ទះ និងវិធានការការពារដ៏តឹងរ៉ឹងដូចជាការរឹតត្បិតលើការទៅសួរសុខទុក្ខទាំងអស់ យើងកំពុងចាប់ផ្តើមកាត់បន្ថយអត្រាឆ្លងថ្មី។ ចំនួនករណីវិជ្ជមានថ្មីដែលបានរកឃើញរាល់ថ្ងៃកំពុងចាប់ផ្តើមថយចុះ ពីព្រោះយើងបន្តរក្សាគម្លាតសុវត្ថិភាពសង្គម និងបង្កើនលទ្ធភាព និងកិច្ចខិតខំរបស់យើងក្នុងការធ្វើតេស្ត។ តាមរយៈការចូលរួមរក្សាគម្លាតពីគ្នា និងចាត់វិធានការការពារ យើងទាំងអស់គ្នាបានជួយសង្គ្រោះជីវិតមនុស្ស។ យើងត្រូវតែបន្តការប្រុងប្រយ័ត្នទៀតនៅពេលដែលយើងឈានទៅរកភាពប្រក្រតីឡើងវិញ។

ខ្ញុំមានការចាប់អារម្មណ៍យ៉ាងខ្លាំងចំពោះសមត្ថភាពរបស់អ្នកចេះប្រើប្រាស់ធនធាន និងតស៊ូក្នុងគ្រាលំបាកនេះ។ ខ្ញុំបានស្តាប់រឿងរ៉ាវដ៏អស្ចារ្យរបស់ក្រុមគ្រួសារដែលរកឃើញវិធីថ្មី ដើម្បីភ្ជាប់ទំនាក់ទំនងពីចម្ងាយ និងបុគ្គលិកធ្វើការលេចធ្លោក្នុងអំឡុងពេលមានវិបត្តិសុខភាពសាធារណៈនេះ។ យើងបានឃើញសកម្មភាពទាំងធំ និងតូចនៃការច្នៃប្រឌិតថ្មី ការប្តេជ្ញាចិត្ត និងមេត្តាធម៌នៅក្នុងសហគមន៍របស់យើងជារៀងរាល់ថ្ងៃ។

នៅពេលដែលរដ្ឋ Massachusetts និងប្រទេសជាតិសម្លឹងឆ្ពោះទៅរកការបើកដំណើរឡើងវិញជាបណ្តើរៗ និងដោយប្រយ័ត្នប្រយែងបំផុត អាទិភាពរបស់យើងនៅ DDS គឺសុខភាព និងសុវត្ថិភាពរបស់បុគ្គលដែលយើងបម្រើ និងបុគ្គលិករបស់យើង។ យើងនឹងបន្តផ្តោតលើកត្តាចម្បងបី ដើម្បីរក្សាសុវត្ថិភាពជូនប្រជាពលរដ្ឋគឺ៖ ការការពារបង្ការជម្ងឺឆ្លង ឧបករណ៍ការពារខ្លួន (PPE) និងការធ្វើតេស្ត។

ខ្ញុំដឹងថា មានក្តីបារម្ភ និងចម្ងល់ជាច្រើនជុំវិញការបើកដំណើរការឡើងវិញ។ ការទៅសួរសុខទុក្ខ កម្មវិធីប្រចាំថ្ងៃ និងការងារ និងការដឹកជញ្ចូនគឺជាបញ្ហាអាទិភាពដែលយើងពិចារណា។ នៅពេលយើងសម្លឹងមើលការបើកដំណើរការឡើងវិញ យើងប្តេជ្ញាធ្វើឱ្យដំណើរការនេះរលូន និងមានសុវត្ថិភាពបំផុតតាមដែលអាចធ្វើទៅបាន។ នេះមានន័យថាធ្វើការសម្រេចចិត្តដោយផ្អែកលើទិន្នន័យ និងធ្វើតាមសេចក្តីណែនាំថ្មីៗចុងក្រោយរបស់ក្រុមអ្នកជំនាញសុខភាពសាធារណៈ។ ខណៈពេលដែលយើងមិនមានចម្លើយទាំងអស់នៅថ្ងៃនេះ យើងទន្ទឹងរងចាំស្តាប់យោបល់ និងមតិតបរបស់អ្នក។

DDS កំពុងធ្វើការយ៉ាងសកម្មជាមួយក្រុមអ្នកជំនាញសុខភាពសាធារណៈទទួលបន្ទុកផ្នែកពិធីសារនៃការទៅសួរសុខទុក្ខប្រកបដោយសុវត្ថិភាព ដែលនឹងធ្វើឱ្យអ្នក មនុស្សជាទីស្រឡាញ់របស់អ្នក និងអ្នកមើលថែរបស់ពួកគេមានសុវត្ថិភាព។ យើងនឹងផ្សាយជូនព័ត៌មានថ្មីៗទាក់ទងនឹងពិធីសារនៃការទៅសួរសុខទក្ខនាពេលបច្ចុប្បន្ននេះឲ្យបានឆាប់តាមដែលយើងអាចធ្វើបាន។

លើសពីនេះទៀត យើងកំពុងធ្វើការជាមួយសហគមន៍អ្នកផ្ដល់សេវារបស់យើង ដើម្បីរៀបចំផែនការឆ្ពោះទៅមុខសម្រាប់កម្មវិធីប្រចាំថ្ងៃ និងសេវាដឹកជញ្ជូន។ យើងនឹងបន្តរក្សាទំនាក់ទំនងនិងជូនដំណឹងដល់អ្នកនៅពេលដែលមានការវិវឌ្ឍថ្មីនៃផែនការនេះ។

ក្នុងពេលទន្ទឹមនេះផងដែរ យើងចង់ស្តាប់យោបល់របស់អ្នក។ សូមជម្រាបយើងឲ្យដឹងពីវិធីសំខាន់បំផុតដែលអ្វីៗទាំងអស់នេះមានឥទ្ធិពលលើអ្នក និងអ្វីដែលអ្នកចង់ឃើញពីយើង។ នៅពេលដែលយើងធ្វើការក្នុងអំឡុងការឆ្លងរាលដាលនៃះជម្ងឺរាតត្បាតនេះ — ជានិច្ចកាល — សូមមេត្តាទាក់ទង និងផ្តល់មតិតបមកយើងវិញ [តាមរយៈគេហទំព័ររបស់យើង](https://www.mass.gov/forms/contact-dds-online) ឬចែករំលែកគំនិតជាមួយអ្នកសម្របសម្រួលសេវារបស់អ្នក។

ការិយាល័យប្រចាំតំបន់របស់អ្នកគឺនៅទីនេះ ដើម្បីគាំទ្រអ្នកហើយនឹងបន្តទាក់ទងអ្នកដើម្បីធានាថាមនុស្សជាទីស្រឡាញ់របស់អ្នកកំពុងទទួលបានសេវា ហើយបានដោះស្រាយនូវតម្រូវការរបស់អ្នកទាំងពីរ។

យើងនឹងធ្វើបច្ចុប្បន្នភាពលើ [គេហទំព័រ DDS](https://mass.gov/dds) និងបណ្តាញទំនាក់ទំនងសង្គមនៅពេលយើងមានព័ត៌មានថ្មី។

សូមមើលខាងក្រោមចំពោះការធ្វើបច្ចុប្បន្នភាពបន្ថែមទៀតអំពីចម្លើយតបរបស់ DDS ចំពោះះជម្ងឺ COVID-19។

សូមអរគុណ

Jane F. Ryder

ស្នងការ

[នាយកដ្ធាន​សេវាអភិវឌ្ឍ](https://www.mass.gov/orgs/department-of-developmental-services)

## ជំនួយគាំទ្រ​គ្រួសារ​

មជ្ឈមណ្ឌលគំាទ្រគ្រួសារ[ដែលបានផ្តល់មូលនិធិដោយ DDS](https://www.mass.gov/info-details/dds-family-support-centers) ដែលបានផ្តល់មូលនិធិដោយ DDS បន្តផ្តល់ជំនួយ និងការគាំទ្រដល់គ្រួសារដើម្បីឆ្លងផុតពីវិបត្ដិនេះ ហើយនៅទីនេះដើម្បីផ្តល់ការគាំទ្រ និងព័ត៌មានបន្ទាន់អំពីធនធានក្នុងស្រុក។ សូមទាក់ទងការិយាល័យតំបន់របស់ DDS របស់អ្នក ​ប្រសិនបើ​អ្នក​ត្រូវការ​ជំនួយក្នុងការទាក់ទង​​ជាមួយមជ្ឈមណ្ឌល​​ជំ​នួយគាំទ្រ​ក្រុមគ្រួសារ​ក្នុងមូលដ្ឋានរបស់អ្នក​។​​

## ការទៅសួរសុខទុក្ខ

ដើម្បីធ្វើឲ្យមនុស្សជាទីស្រលាញ់របស់អ្នក និងអ្នកមើលថែរបស់ពួកគេឱ្យមានសុវត្ថិភាព និងមានសុខភាពល្អ ការហាមឃាត់ចំពោះការទៅសួរសុខទុក្ខផ្ទាល់ដល់ផ្ទះជាលក្ខណៈក្រុម និងកន្លែងស្នាក់នៅនៅតែបន្តហាមឃាត់ លើកលែងតែករណីថែទាំក្នុងគ្រាអាសន្ន ដូចជាដំណាក់កាលនៃជីវិតចុងក្រោយ។ DDS កំពុងធ្វើការយ៉ាងសកម្មជាមួយក្រុមអ្នកជំនាញសុខភាពសាធារណៈទទួលបន្ទុកផ្នែកពិធីសារនៃការទៅសួរសុខទុក្ខប្រកបដោយសុវត្ថិភាពក្នុងគោលបំណងជួយអ្នកជួបមនុស្សជាទីស្រឡាញ់របស់អ្នកដោយរក្សាសុវត្ថិភាពទាំងខ្លួនអ្នក និងមនុស្សជាទីស្រឡាញ់របស់អ្នក ព្រមទាំងអ្នកមើលថែរបស់ពួកគេ។ យើងនឹងផ្សាយជូនព័ត៌មានថ្មីៗទាក់ទងនឹងពិធីសារនៃការទៅសួរសុខទក្ខនាពេលបច្ចុប្បន្ននេះឲ្យបានឆាប់តាមដែលយើងអាចធ្វើបាន។

## ការណែនាំសម្រាប់កម្មវិធីលំនៅដ្ឋាន និងកន្លែងស្នាក់នៅ

DDS បានផ្តោតលើការផ្តល់ការណែនាំច្បាស់លាស់ ដើម្បីគាំទ្រដល់កម្មវិធីលំនៅដ្ឋាន និងទីកន្លែងស្នាក់នៅដើម្បីថែទាំឲ្យបានល្អបំផុតសម្រាប់បុគ្គលដែលយើងបម្រើ។ ក្រៅពី [ឯកសារណែនាំសម្រាប់ កម្មវិធីលំនៅដ្ឋាន](https://www.mass.gov/doc/dds-residential-program-guidance-dds-updated-april-13/download) (ធ្វើបច្ចុប្បន្នភាពចុងក្រោយថ្ងៃទី 13 ខែមេសា) DDS ក៏បានរៀបចំឲ្យមានសេវាពិគ្រោះះជម្ងឺឆ្លងផងដែរ។ បុគ្គលិកនៅមជ្ឈមណ្ឌល Hogan Regional Center និង Wrentham Developmental Center ផ្ទះជាលក្ខណៈក្រុមដែលបើកដំណើរការដោយរដ្ឋរបស់យើង និងផ្ទះជាលក្ខណៈក្រុមដែលបើកដំណើរការដោយអ្នកផ្តល់សេវាបន្តពិគ្រោះយោបល់ជាមួយគ្រូពេទ្យជំនាញផ្នែកជំងឺឆ្លង ដើម្បីផ្តល់ការថែទាំ និងធានាថា ពិធីសារប្រតិបតិ្តអនុវត្តតាមគោលការណ៍ណែនាំ និងស្តង់ដាររបស់មជ្ឈមណ្ឌលត្រួតពិនិត្យ និងបង្ការជំងឺ (CDC) និងក្រសួងសុខាភិបាលសាធារណៈនៃរដ្ឋ Massachusetts។

## លទ្ធភាពទទួលបានឧបករណ៍ការពារខ្លួន (PPE)

យើងកំពុងធ្វើការសហការជាមួយ DPH និងទីភ្នាក់ងារគ្រប់គ្រងគ្រោះអាសន្ននៃរដ្ឋ Massachusetts (MEMA) ដើម្បីបន្តធ្វើលទ្ធកម្មនិងផ្តល់លទ្ធភាពទទួលបានឧបករណ៍ការពារខ្លួន PPE និងសម្ភារសម្អាត ហើយកម្មវិធី DDS មានស្តុកផ្គត់ផ្គង់គ្រប់គ្រាន់ដើម្បីឆ្លើយតបនឹងតម្រូវការ។ ផ្ទះ និងមណ្ឌលរបស់ DDS ដែលបើកដំណើរការដោយរដ្ឋ បញ្ជូនបញ្ជីសម្ភារផ្គត់ផ្គង់បច្ចុប្បន្ន និងតម្រូវការរបស់ពួកគេរៀងរាល់ពាក់កណ្តាលសប្តាហ៍ ខណៈពេលដែលអ្នកផ្តល់សេវារបស់ DDS អាចស្នើសុំ PPE បន្ទាន់តាមរយៈ MEMA។

## ការធ្វើតេស្ត

យើងកំពុងបន្តផ្តល់ការធ្វើតេស្តដល់ប្រជាពលរដ្ឋ និងបុគ្គលិកនៅក្នុងកម្មវិធីលំនៅដ្ឋានរបស់ DDS ដែលបើកដំណើរការដោយរដ្ឋ ឬអ្នកផ្តល់សេវាតាមរយៈកិច្ចសហការជាដៃគូជាមួយក្រុមហ៊ុន Fallon Ambulance និង MassHealth។ គិតត្រឹមថ្ងៃទី 20 ខែឧសភា Fallon បានចុះទៅកាន់ទីតាំង DDS ជាង 1,300 កន្លែង និងបានធ្វើតេស្តលើបុគ្គល និងបុគ្គលិកជាង 16,000 នាក់។ DDS និងទីភ្នាក់ងារផ្តល់សេវារបស់ខ្លួនក៏បានរៀបចំការធ្វើតេស្តដោយចៃដន្យជាង 30 កន្លែងនៅទូទាំងរដ្ឋ ដើម្បីផ្តល់លទ្ធភាពកាន់តែច្រើនដល់ការធ្វើតេស្តលើអ្នកដែលធ្វើការជិតស្និទ្ធបំផុត និងធ្វើការច្រើនបំផុតសម្រាប់បុគ្គលដែលយើងបម្រើ។ រហូតមកដល់ពេលនេះយើងបានធ្វើតេស្តលើបុគ្គលិកជាង 4,500 នាក់នៅទីតាំងធ្វើតេស្តទាំងនេះ។ DDS ក៏បានបង្កើត [រឿងរ៉ាវសង្គម និងបញ្ជីត្រួតពិនិត្យ](https://www.mass.gov/lists/coronavirus-resources-for-dds-families-and-individuals#covid-19-testing-resources-) (មានទាំងរូបភាព និងសម្លេងនៅលើគេហទំព័ររបស់យើង) ដើម្បីជួយរៀបចំជូនបុគ្គលធ្វើតេស្តយកវត្ថុសំណាក ឬទៅធ្វើតេស្តចល័ត។

## ការិយាល័យ DDS

ការិយាល័យប្រចាំភូមិតំបន់ និងតំបន់នៅតែបិទទ្វារមិនឲ្យសាធារណជនចូល។ សូមទាក់ទងការិយាល័យប្រចាំតំបន់របស់អ្នកតាមទូរស័ព្ទ ឬអ៊ីម៉ែលទាក់ទងនឹងសេវា និងការគាំទ្រ ហើយបុគ្គលិករបស់យើងនឹងឆ្លើយតបសាររបស់អ្នក។

## Washington

ប្រសិនបើអ្នក ឬនរណាម្នាក់​នៅក្នុងក្រុមគ្រួសារ​របស់អ្នក​មានរោគ​សញ្ញា​ឈឺ (គ្រុនក្តៅ ក្អក ឬពិបាកដកដង្ហើម) ឬ​ប៉ះពាល់​ជាសក្តានុពលទៅនឹង​វីរុស COVID-19 សូមអនុវត្តតាមវិធានទាំងនេះ៖

* ពិនិត្យរករោគសញ្ញារបស់អ្នកតាមអនឡាញ៖ [buoy.com/mass។](http://www.buoy.com/mass)
* ទាក់ទង​គ្រូពេទ្យថែទាំសុខភាពបឋម​របស់អ្នក ហើយអនុវត្តតាមការណែនាំរបស់ពួកគេ​។​
* ទាក់ទង​ខ្សែបណ្តាញទូរសព្ទ​ផ្នែកអេពីដេមីសាស្ត្រ DPH នៃរដ្ឋ Massachusetts ៖ (617) 983-6800.

សម្រាប់ព័ត៌មានចុងក្រោយបំផុត​ស្តីពី COVID-19 សូមទូរ​ស័ព្ទទៅកាន់​លេខ 2-1-1 ឬចូលមើល​គេហទំព័រ៖ [mass.gov/covid19](https://www.mass.gov/info-details/covid-19-updates-and-information)

## គណៈកម្មការ​ការពារ​ជនពិការ (DPPC)

ដើម្បីរាយការណ៍ពី​ការសង្ស័យ​នូវ​ការ​បំពាន​ផ្លូវកាយ ផ្លូវអារម្មណ៍ និង​ផ្លូវភេទ​ ឬការមិនយកចិត្តទុកដាក់​លើមនុស្សដែលមានពិការ​ភាព សូមទាក់ទងខ្សែទូរសព្ទ​ទាន់ហេតុការណ៍​ពេញ 24 ម៉ោង​​របស់​ DPPC៖

* 1-800-426-9009
* 1-888-822-0350 (TTY)

## រឿងរ៉ាវ​បច្ចេកវិទ្យាគាំទ្រ

DDS ចង់បង្ហាញរំលេចនូវ​រឿងរ៉ាវនៃ​ភាព​ជោគ​​ជ័យជាមួយ​បច្ចេកវិទ្យា​គាំទ្រ ដូច្នេះ​អ្នកដទៃ​ផ្សេង​ទៀត​អាច​នឹង​ឃើញការ​ប្រើប្រាស់​ និង​អត្ថប្រយោជន៍​នៃ​ឧប​ករណ៍​ទាំងនេះ​។​ ប្រសិនបើអ្នក​បានជោគជ័យដោយសារការប្រើប្រាស់​បច្ចេកវិទ្យាគាំទ្រ ​ ដូច​ជា​​ថេប្លិត​ ជំនួយការសម្លេង វេជ្ជសាស្ត្រពីចម្ងាយ ឬ​សេ​វាពីចម្ងាយ​ សូមឲ្យយើង​ដឹង។​ ទាក់ទង​គ្នា​នៅលើ [Facebook,](https://www.facebook.com/DDSmass/)  [Twitter,](https://twitter.com/DDSmass) និង​[Instagram](https://www.instagram.com/ddsmass/)  @DDSmass ដើម្បីចែករំលែក​រឿងរ៉ាវរបស់អ្នក​។​